# ROMANIA

JUDEŢUL MUREŞ

COMUNA ACĂȚARI

CONSILIUL LOCAL

##### H O T Ă R Â R E A NR.17

din 14 septembrie 2016

privind aprobarea suplimentării Statului de funcții cu trei posturi de asistenți medicali comunitari ,și aprobarea Statului de funcții și a organigramei aparatului de specialitate al Primarului comunei Acățari

Consiliul local al comunei Acățari,

Având în vedere:

- expunerea de motive a Primarului comunei Acățari nr.4822/4/2016 , raportul de specialitate nr. 4723/4/2016 și avizul Comisiei de specialitate nr.17/1/2016

- adresa Institutiei Prefectului - judetul Mureş, nr.2790/17.02.2016, comunicată Institutiei noastre in baza prevederilor art. III alin.(8) din OUG nr. 63/2010 , prin care ni se comunică faptul că în conformitate cu cele prevăzute in Anexa 1 la OUG Nr. 63 / 2010 , numărul maxim de posturi pentru aparatul de specialitate al Primarului si pentru instituţiile publice locale înfiinţate prin Hotărâri ale Consiliului local, la nivelul comunei Acăţari este de 39 posturi ;

- adresa nr.6204/25.07.2016 a Direcției de Sănătate Publică a Județului Mureș,referitoare la aplicarea Ordonanței de Urgență nr.162/2008,privind transferul ansamblului de atribuții și competențe exercitate de Ministerul Sănătății Publice către autoritățile administrației publice locale ;

- prevederile art.III alin.(1) din Ordonanța de Urgențăa Guvernului nr.63/2010,pentru modificarea și completarea Legii nr.273/2006,privind finanțele publice locale,precum și pentru stabilirea unor măsuri financiare ;

- prevederile art.IV,pct.4 din Ordonanța de Urgență a Guvernului nr.58/2014,privind stabilirea unor măsuri financiare și modificarea unor acte normative,cu modificările și completările ulterioare ;

- prevederile Legii cadru privind salarizarea unitară a persoanelor plătite din fonduri publice nr.284/2010,cu modificările și completările ulterioare ;

În temeiul prevederilor art.36 alin.(2) lit.”a”,alin. (3),lit.”b”,art.45 alin.(1) și art.115 alin.(1) lit.”b” din legea nr.215/2001,privind administrația publică locală,republicată,cu modificările și completările ulterioare;

H o t ă r â ș t e:

Art.1.Se aprobă suplimentarea Statului de funcții din aparatul de specialitate al Primarului comunei Acățari, cu trei posturi de asistenți medicali comunitari.

Art.2.Se aprobă Statul de funcții și Organigrama pentru personalul din aparatul de specialitate al primarului comunei,conform anexei nr.1 și nr.2,care fac parte integrantă din prezenta.

Art.3.Prezenta se comunică Primarului comunei Acățari,Biroului financiar contabil și resurse umane și Instituției Prefectului-județul Mureș.

Preşedinte de şedinţă

Pecsi Domokos Avizat ptr.legalitate,

Secretar,

Józsa Ferenc